laion/Wikipedia-Exotic huggingface dataset:
ענת שפירא לביא

ענת שפירא לביא (נולדה ב-3 באוגוסט 1969) היא ד"ר לספרות, סופרת, עורכת, מרצה ומנחת סדנאות. שפירא לביא נולדה וגדלה בקיבוץ עין גב והתחנכה בבית הספר תיכון בית ירח. כיום מתגוררת במודיעין. למדה תואר ראשון בספרות עברית וספרות כללית והשוואתית באוניברסיטה העברית בירושלים. לאחר מכן למדה לימודי תואר שני ודוקטורט בספרות עברית, שניהם באוניברסיטה העברית בירושלים. בין השנים 1998–2017 לימדה קורסים שונים במדור לספרות האגדה והמדרש בחוג לספרות עברית באוניברסיטה העברית בירושלים, במחלקה לספרות עברית במכללה האקדמית אחוה, בחוג לתרבות ישראל בסמינר הקיבוצים בתל אביב ובתוכנית מקב"י במכון שכטר למדעי היהדות בירושלים. שפירא לביא עוסקת כיום בין היתר בעריכת תוכן פדגוגי ברשת החינוך אמי"ת ובכתיבת ביקורות ספרים, בעיקר בתחום החינוך והנוער: אני קוראת המון ספרים מכל מיני סוגים. הז'אנר האהוב עליי הוא ספרי Young Adults: יש משהו בגיל הזה שמזמן הליכה עד הקצה, גם מבחינה עלילתית וגם מבחינה רגשית. זה גיל שבו צעירים בוחנים את הזהות שלהם, ואולי בגלל זה הסופרים שמכוונים אליהם מרשים לעצמם יותר — השאלון עם ענת שפירא-לביא, מתוך: "קורא בספרים", מגזין ספרות שפירא לביא כותבת מספר בלוגים: בלוג "די לחינוך" באתר סלונה העוסק בחינוך, הורות וספרים הבלוג "מילים שענת" העוסק בהיבטים השונים של הכתיבה והעריכה הבלוג "אמא רצה" העוסק בריצה ובספורט כדרך חיים שפירא לביא נשואה לד"ר ימי שפירא, רופא מומחה ברפואה פנימית וגסטרואנטרולוגיה, להם חמישה ילדים. מדיה וקבצים בנושא ענת שפירא לביא בוויקישיתוף רשימת הפרסומים של ענת שפירא לביא באתר הספרייה הלאומית מילים שענת - הבלוג של ענת שפירא לביא ד"ר ענת שפירא, באתר supersonas.com ירין כץ, השאלון עם ענת שפירא-לביא, מחברת הספר "חז"ל עכשיו" (הוצאת פרדס), באתר korebasfarim.com, ‏אפריל 2017 ד"ר שפירא ימי, באתר http://www.tasmc.org.il/
קומונדור

קומונדור (Komondor) הוא כלב שמירה הונגרי, הנמצא רבות בשימוש לשמירה על עדרים מפני טורפים. זהו כלב מאסיבי, חזק ונאמן לבעליו. חיצוניותו של הקומונדור הבוגר מטעה טורפים לחשוב שהוא כבשה, כך שהוא מאפשר להם להתקרב לעדר ואז תוקף. מוצאו של הקומונדור הוא מכלבים טיבטים שהובאו להונגריה על ידי הקומנים השחורים במאה התשיעית לספירה לערך. ההונגרים פיתחו את הכלב במשך השנים כדי שיתאים להגנה על העדרים שלהם מפני הטורפים שהיו נפוצים אז במרכז אירופה, כדוגמת זאבים ודובים. ב-1920 הכלב הוצג לראשונה בתערוכות ובעקבות זאת הוצאו פריטים מהונגריה למדינות אירופאיות אחרות ולארצות הברית. הקומונדור משמש עד היום בתפקידו המקורי הן בהונגריה והן בארצות אחרות. הקומונדור מזכיר בהופעתו כלב הונגרי אחר, הפולי אם כי גדול ממנו משמעותית. הקומונדור הוא מאסיבי ושרירי, בעל ראש גדול ואף קצר, הגם שאינו פחות. אוזניו קטנות ולהן צורה של האות U. לקומונדור זנב קצר ותלוי. לקומונדור שתי שכבות של פרווה שמתחברות יחדיו, מה שמאפשר לכלב לחיות בתנאי אקלים קשים. הפרווה, המזכירה בצורתה ראסטות, אשר מתחילות להיווצר בגיל שנתיים ומגיעות לאורכן הסופי בגיל חמש. בבגרות אורך הפרווה עשוי להגיע ל-30 ס"מ. צבע פרוות הקומונדור הוא לבן. ככלב שמירה הקומונדור חשדן ואגרסיבי כלפי זרים, בין אם בני אדם או בעלי חיים. הוא טריטוריאלי מאוד, לא יסבול זרים המתקרבים לאזור מחייתו או בית בעליו. הוא עשוי לתקוף אנשים המתקרבים לבני המשפחה אם הוא חושב שהם באים לתקוף אותם. לפיכך, יש לדאוג לאילופם של גורי קומונדור, ובכל מקרה רצוי להימנע מלשחרר את הקומונדור בקרבת כלבים אחרים. לקומונדור יש נטייה להיות עצלן מאוד, הוא יעדיף לישון כאשר איננו עובד. נטייה זו עלולה להביא לבעיות של משקל עודף אצל כלבים המוחזקים בדירה. הקומונדור חי בין 10 ל-12 שנים, לגזע יש בעיות של היפ דיספלסיה וכן בעיות עור נפוצות יחסית. מדיה וקבצים בנושא קומונדור בוויקישיתוף קומונדור, באתר אנציקלופדיה בריטניקה (באנגלית) מה מיוחד בכלב הקומונדור?, באתר אנציקלופדיה אאוריקה
Oral Fixation, Vol. 1 & 2

Oral Fixation, Vol. 1 & 2 (בעברית: קיבעון אוראלי, חלק 1 & 2) הוא מארז התקליטורים הראשון של הזמרת-יוצרת הקולומביאנית שאקירה. האלבום יצא לאור ב-5 בדצמבר 2006, וזכה במהרה להצלחה ולאהדה רבה. האלבום מכיל את שני אלבומי האולפן (השישי והשביעי) של הזמרת הנקראים Oral Fixation, Vol. 2 ו-Fijación Oral, Vol. 1. בנוסף שני אלבומים אלו מרכיבים את סיבוב ההופעות הגדול ביותר של הזמרת הנקרא "Oral Fixation Tour". בנוסף לשני אלבומי האולפן אשר המארז מכיל, הוא גם מכיל תקליטור DVD, עם מספר הופעות של הזמרת (8 במספר), חלקן התקיימו בטקס פרסי ה-5 כוכבים של MTV, וחלקן התקיימו בסיבוב ההופעות "Oral Fixation Tour". במצעדים המארז זכה להצלחה נאה כאשר הצליח להיכנס למצעדים רבים, ובנוסף הצליח למכור כמויות רבות של עותקים. באמצע סיבוב ההופעות של הזמרת הנקרא "Oral Fixation Tour", הוציאה הזמרת את מארז התקליטורים הזה הנקרא; Oral Fixation, Vol. 1 & 2. הזמרת הודיעה על כך באמצעי התקשורת העיתונים ואמצעי פרסום אחרים. בכריכת העטיפה של המארז ניתן לראות שתי תמונות של שאקירה בתוך מסגרת עגולה כאשר באחת ניתן לראותה מכוסה בעלים ומחזיקה בתפוח ובשנייה ניתן לראותה מחזיקה תינוק על רקע אדום. שתי תמונות אלו לקוחות משני אלבומי האולפן הקודמים שלה; Oral Fixation, Vol. 2 ו-Fijación Oral, Vol. 1, אשר הרכיבו מארז זה. שני האלבומים הללו ביססו את מעמדה של הזמרת בכך שהיו לתשתית סיבוב ההופעות הגדול ביותר של הזמרת ובנוסף, היו לתשתית מארז התקליטורים הזה, והיו לאלבומי האולפן המצליחים ביותר של הזמרת ביחד עם אלבומה החמישי, Laundry Service. לאחר יציאת מארז התקליטורים, יצא אלבום ההופעה השלישי של הזמרת הנקרא, Oral Fixation Tour. הזמרת הוציאה אלבומים רבים, גרסאות רבות, ומוצרים רבים עבור כל התקופה הזאת הנקראת, Oral Fixation. מידע על האלבום Oral Fixation, Vol. 1 & 2 באתר MusicBrainz מידע על האלבום Oral Fixation, Vol. 1 & 2 באתר AllMusic האלבום Oral Fixation, Vol. 1 & 2 באתר Discogs "Shakira Says Her Oral Fixation Was Not Premeditated". MTV News (באנגלית). נבדק ב-2017-12-14.
עונת 1937/1938 בסרייה א'

עונת 1937/1938 בסרייה א' הייתה העונה ה-38 של התחרות שאורגנה על ידי התאחדות הכדורגל האיטלקית. המשחקים החלו ב-12 בספטמבר 1937 והסתיימו ב-24 באפריל 1938. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. ליבורנו ואטאלנטה היו הקבוצות שהעפילו מליגת משנה. אמברוזיאנה זכתה באליפות בפעם הרביעית בתולדות המועדון. בסיום העונה לליגת משנה ירדו אטאלנטה ופיורנטינה. במקום הקבוצות שירדו לסרייה א' העפילו נובארה ומודנה. ג'וזפה מאצה שחקנה של אמברוזיאנה כבש 20 שערים וזכה בתואר מלך השערים. זאת בפעם השלישית בקריירה. נתונים מאתר rsssf
ויקיפדיה המלאית

ויקיפדיה המלאית (במלאית: Wikipedia Bahasa Melayu, בג'אווי: ويکيڤيديا بهاس ملايو, קיצור: mswiki) היא הגרסה בשפה המלאית של ויקיפדיה, מיזם המופעל על ידי קרן ויקימדיה.. מהדורה זו החלה לפעול ב-26 באוקטובר 2002, ונכון ל-22 בספטמבר 2024 ישנם בוויקיפדיה המלאית 390,624 ערכים ו-653 משתמשים פעילים. באוגוסט 2021, הייתה ויקיפדיה המלאית מדורגת במקום ה-34 בדירוג כל הוויקיפדיות בעולם מבחינת מספר הערכים. למרות הדמיון בין מלאית ואינדונזית, ויקיפדיה המלאית וויקיפדיה האינדונזית מופעלות בנפרד על ידי שתי קבוצות של משתמשים שונים, כשוויקיפדיה האינדונזית החלה שישה חודשים לאחר ויקיפדיה המלאית. נכון ל-2009, בוויקיפדיה האינדונזית היו פי שלושה משתמשים פעילים מאשר וויקיפדיה המלאית. ב-2009, אנדרו לי (אנ') כתב: "הקבוצות הוקמו עקב הגבולות הבינלאומיים ובעתיד הקרוב לא נראה כי הן יתמזגו." החל מ-27 ביולי 2016, העלאת קבצים אינה מתאפשרת עוד בוויקיפדיה המלאית, ובמקום זאת הופנתה מחדש אל ויקישיתוף. זוהי הוויקיפדיה הראשונה שעשתה זאת. 9 בינואר 2011 - 100,000 ערכים - Pressigny-les-Pins. 2 בפברואר 2011 - 105,000 ערכים - Bassy 23 בפברואר 2011 - 110,000 ערכים - Oëlleville 22 במרץ 2011 - 115,000 ערכים - Raj British 9 ביוני 2011 - 120,000 ערכים - La Biolle 15 בנובמבר 2011 - 125,000 ערכים - Morbecque. 6 בפברואר 2013 - 178,000 ערכים - Doubravice (Daerah České Budějovice). 25 בפברואר 2013 - 190,000 ערכים - Galeri Petronas 21 במרץ 2013 - 200,000 ערכים - Belforte Monferrato העמוד הראשי (11 במרץ 2004) העמוד הראשי (30 ביוני 2004) העמוד הראשי (26 בנובמבר 2004) העמוד הראשי (4 בספטמבר 2006) העמוד הראשי (1 באפריל 2009) העמוד הראשי (13 ביולי 2010) Lih, Andrew. The Wikipedia Revolution: How a Bunch of Nobodies Created the World's Greatest Encyclopedia. Hyperion Books|Hyperion, New York City. 2009. First Edition. ISBN 978-1-4013-0371-6 (alkaline paper). מדיה וקבצים בנושא ויקיפדיה המלאית בוויקישיתוף אתר האינטרנט הרשמי של ויקיפדיה המלאית (במלאית) ויקיפדיה המלאית, ברשת החברתית פייסבוק ויקיפדיה המלאית, ברשת החברתית אקס (טוויטר) ויקיפדיה המלאית, ברשת החברתית אינסטגרם Open content encyclopedia All Wikipedias ordered by number of articles. Lih, p. 136. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
אקווטינטת סוכר

"אקווטינטת סוכר" (באנגלית: Sugar-lift או Lift-ground etching) היא טכניקת הדפס הפועלת בצורה של דפוס שקע ומתבססת על טכניקת האקווטינטה. טכניקת אקווטינטת סוכר היא טכניקת הדפס המבוססת על שימוש בתערובת של סוכר ממוסס במים. לרוב מוסיפים לתמיסה גם מעט דיו שחור, על מנת להעניק לה צבע. האמן משתמש במכחולים ומברשות הטבולים בתמיסה ובעזרתם הוא מצייר על לוח הדפסה ממתכת בצורה חופשית. בשלב השני, לאחר ייבוש התמיסה, מורחים על לוח ההדפסה משחה המבוססת על אספלט. כאשר טובלים את לוח ההדפסה במים חמים, תמיסת הסוכר נמסה ומסירה את חלקי האספלט שמעליה. בכך היא חושפת חלקים מלוח ההדפסה. בשלב השלישי מפזרים על לוח ההדפסה תערובת של אקווטינטה בעזרת "ארגז אקווטינטה" או בצורה חופשית ולאחר מכן צורבים את לוח ההדפסה בחומצה. בשלב האחרון מסירים את משחת האספלט באזורים שבהן לא נעשה שימוש באקווטינטת הסוכר, כך שמתקבל לוח הדפסה שבו משטחי האקווטינטה משמרים את צורת הנחת המכחול של האמן. דוגמה לשימוש בטכניקה כזו ניתן למצוא בהדפס "פיתול טיפות" מאת אסף בן צבי או בהדפס "שבט ג'בליה, הר משה, סיני" מאת מילכה צ'יזיק. קריגר, דן, גרפיקה אמנותית: תחריט - תצריב וטכניקות נילוות, ידיעות אחרונות, תל אביב, 2000/1999, עמ' 93-91
עונת 1938/1939 בסרייה א'

עונת 1938/1939 בסרייה א' הייתה העונה ה-39 של התחרות שאורגנה על ידי התאחדות הכדורגל האיטלקית. המשחקים החלו ב-18 בספטמבר 1938 והסתיימו ב-29 במאי 1939. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. נובארה ומודנה היו הקבוצות שהעפילו מליגת משנה. בולוניה זכתה באליפות בפעם החמישית בתולדות המועדון. בסיום העונה לליגת משנה ירדו אטאלנטה ופיורנטינה. במקום הקבוצות שירדו לסרייה א' העפילו פיורנטינה וונציה. אלדו בופי שחקנה של מילאן ואטורה פוריצ'לי שיקנה של בולוניה כבשו 19 שערים וזכו בתואר מלך השערים. נתונים מאתר rsssf
אחריות יצרן מורחבת

בתחום ניהול פסולת, אחריות יצרנית מורחבת (באנגלית: Extended Producer Responsibility, EPR) היא אסטרטגיה שנועדה לקדם שילוב של עלויות סביבתיות הקשורות למוצרים לאורך כל מחזור החיים שלהם, למחיר השוק של אותם מוצרים. חקיקה המבוססת על אחריות יצרן מורחבת מתמקדת בטיפול במוצר לאחר גמר השימוש בו כשהמטרה העקרית שלה היא הגדלת כמות המוצרים שיטופלו בסוף חייהם ברמה גבוהה ככל שניתן על פי מדרג הפסולת והקטנת ההשפעה הסביבתית של אותם מוצרים כשהם נהפכים לפסולת. לרוב היא הכוח המניע מאחורי אימוץ יוזמות לשינוי בצורת הייצור של המוצרים שכן שינוי צורת הייצור תחסוך עלויות מסוימות עבור היצרנים. העיקרון גורס כי חברות המייצרות מוצרים אחראיות על המוצר לאורך כל מחזור החיים שלו ולא רק מעבר לשלב המכירה (מכן הביטוי "מורחבת"). המושג הוצג לראשונה בשוודיה על ידי תומאס לינדקוויסט בדו"ח מ -1990 למשרד החקלאות השוודי. בדיווחים מאוחרים יותר שהוכנו עבור המשרד, באה לידי ביטוי ההגדרה הבאה: "אחריות יצרן מורחבת היא אסטרטגיה להגנת הסביבה, שמטרתה להגיע למטרה סביבתית של הפחתת ההשפעה הסביבתית הכוללת של מוצר, על ידי הפיכת היצרן של המוצר לאחראי עליו לאורך כל מחזור החיים שלו ובמיוחד בשלב האיסוף בחזרה, העברה למיחזור והסילוק הסופי". חוקים המבוססים על עקרון אחריות יצרן מורחבת הם חוק הפיקדון על מכלי משקה, החוק לסילוק ולמיחזור צמיגים, החוק להסדרת הטיפול באריזות, והחוק לטיפול סביבתי בציוד חשמלי ואלקטרוני ובסוללות. הנקודה הירוקה מדיה וקבצים בנושא אחריות יצרן מורחבת בוויקישיתוף חוק לסילוק ולמיחזור צמיגים, באתר ויקיטקסט חוק לטיפול סביבתי בציוד חשמלי ואלקטרוני ובסוללות, באתר ויקיטקסט אחריות יצרן מורחבת, באתר אנציקלופדיה בריטניקה (באנגלית) אגף חוקי אחריות יצרן מורחבת - פסולת באתר המשרד להגנת הסביבה אחריות יצרן מורחבת באתר אינפוספוט
שגיא הרטוב

שגיא הרְטוֹב (באנגלית: Sagi Hartov) הוא צ'לן ישראלי-בריטי. הוא מייסד התחרות לנגינת יצירות של ארנסט בלוך. מאז 2010, הרטוב חבר בטריו מוצרט הלונדוני. בשנת 2011, התמנה לדקן ומנהל לונדון קולג' לאמנויות בנות-זמננו. שגיא הרטוב התחיל ללמוד נגינה בצ'לו בגיל 10. מקור ההשראה העיקרית שלו היה הצ'לן והמנצח הרוסי מסטיסלב רוסטרופוביץ', שעמו הופיע בהמשך. הוא למד בקונסרבטוריון רובין בחיפה, ובגיל 15 הופיע עם התזמורת הסימפונית חיפה. בין 1995 ל-1999 למד הרטוב אצל עוזי ויזל, תחילה באוניברסיטת תל אביב ואחר בקונסרבטוריון למוזיקה של סידני. כמו כן למד אצל אלדו פאריזוט, יאנוש סטארקר ומאטס לידסטרם. בספטמבר 2000 עבר הרטוב לבריטניה ללמוד באקדמיה המלכותית למוזיקה. והיה למוסמך להוראה מטעם האקדמיה (LRAM). הרטוב לימד באקדמיה המלכותית למוזיקה והיה למרצה בכיר. הרטוב לימד תלמידים לתואר מוסמך וכיתות אמן בקונסרבטוריון של ברמינגהאם, בבית הספר ע"ש יהודי מנוחין ובאוניברסיטת קיימברידג'. מאז ספטמבר 2010 מלמד הרטוב בקולורסטרינגס סנטר וקונסרבטוריון בצפון לונדון. שגיא הרטוב הופיע ביותר מ-12 ארצות. הוא ניגן ברסיטל סולו עם בנג'מין פרית' בויגמור הול ובקונצרט עם הפסנתרן הארגנטינאי אלברטו פורטוחאיס ברג'נט הול. הרטוב השתתף בפסטיבלי מוזיקה שונים. בשנים 2007 ו-2008 ייסד את תחרות המוזיקה הישראלית ואת תחרות ארנסט בלוך. בשנת 2010, נרשמו לתחרות המוזיקה הישראלית 500 מועמדים מ-60 מדינות שונות. בשנת 2010 הצטרף הרטוב לטריו מוצרט הלונדוני, שייסד הפסנתרן קולין סטון בשנת 1989. הטריו הוציא שני אלבומים; החבר השלישי בטריו הוא קשישטוף סמיאטאנה. שגיא הרטוב, ברשת החברתית LinkedIn יוטיוב, שגיא הרטוב ודייוויד סמית' מנגנים את "הברבור" מתוך קרנבל החיות של קאמי סן-סנס 18 ביולי 2004 ארגון תחרות מוזיקה ישראלית ותחרות ארנסט בלוך מלקולם מילר בקטע נבחר מפסטיבל הקיץ ברג'נט הול התזמורת הסימפונית החדשה חיפה שגיא הרטוב - ראיונות וסיפורים משלך - בוגרים - האקדמיה המלכותית למוזיקה שגיא הרטוב, מו"ל=קינגס פלייס מכינה לאקדמיה - לימודים - האקדמיה המלכותית למוזיקה "צ'לו", ארגון cpmuck, 14 באפריל 2011 שגיא הרטוב, Nlcolourstrings.co.uk שגיא הרטוב מנגן עם בנג'מין פרית' וראמון וודובסקי יצירות מאת גלינקה, ברהמס, בטהובן; אולם ורה פלטשר; תמז דיטון. 20 באפריל 2009
ילנה אוסטפנקו

ילנה אוסטפנקו (בלטבית: Jeļena Ostapenko; נולדה ב-8 ביוני 1997) היא טניסאית לטבית זוכת אליפות צרפת הפתוחה (2017). מדורגת במקום ה-7 בעולם (אוקטובר 2017) בסבב ה-WTA, דירוג השיא שלה. אוסטפנקו זכתה עד היום ב-9 תוארי יחידות (שתיים ב-WTA ו-7 ב-ITF) וב-10 תארים בזוגות (2 ב-WTA ו-8 ב-ITF). היא מתאמנת בהדרכתה של אנבל מדינה גאריגס. אוסטפנקו נולדה וגדלה בריגה. אביה, יבגני אוסטפנקו, היה שחקן כדורגל בעברו. יש לה אח שחי בארצות הברית. היא החלה לרקוד ריקודים סלוניים ולשחק טניס בגיל 5. היא השתתפה באליפות לטביה בריקודים סלוניים לילדים. בגיל 12 החליטה להתרכז בטניס. היא דוברת רוסית, אוקראינית, לטבית ואנגלית. באליפות וימבלדון 2014 זכתה אוסטפנקו בתואר לנערות. הופעתה הראשונה בטורניר מקצועני נערכה באליפות טשקנט הפתוחה בשנת 2014 שבו היא ניצחה את שחר פאר מישראל בסיבוב הראשון בשתי מערכות (3-6, 5-7). בסיבוב השני היא הפסידה לקסניה פרווק מרוסיה בשתי מערכות (6-2, 7-6). באליפות ארצות הברית הפתוחה היא הפסידה בסיבוב השני לשרה אראני מאיטליה (דורגה במקום 16 בטורניר) בשלוש מערכות (0-6, 6-4, 6-3). בספטמבר היא הגיעה לראשונה לגמר טורניר WTA שנערך בקוויבק סיטי והפסידה בו לאניטה בק מגרמניה (דורגה במקום 5 בטורניר) בשתי מערכות (6-2, 6-2). אוסטפנקו השתתפה בטורניר הטניס ליחידות באולימפיאדת ריו דה ז'ניירו (2016), שבו הודחה בסיבוב הראשון לאחר שהפסידה לסמנתה סטוסור מאוסטרליה (דורגה במקום 13 בטורניר) בשלוש מערכות (1-6, 6-3, 6-2). באליפות צרפת הפתוחה היא ניצחה בשלב חצי הגמר (ביום הולדתה) את טימאה בצינשקי משווייץ ב-3 מערכות (6-7, 6-3, 3-6) ועלתה למשחק הגמר. בגמר היא ניצחה את סימונה האלפ מרומניה (דורגה במקום 3 בטורניר) בשלוש מערכות (4–6, 6–4, 6–3), וזכתה בפעם הראשונה בטורניר גראנד סלאם. היא הראשונה מלטביה שזכתה בגראנד סלאם, והיא השחקנית הלא מדורגת הראשונה שזכתה בטורניר זה מאז 1933. באליפות וימבלדון העפילה לרבע הגמר, בו הפסידה לוונוס ויליאמס בשתי מערכות. בחודש מרץ היא הגיעה למקום החמישי בדירוג העולמי. במאי באליפות צרפת הפתוחה, שבה זכתה ב-2017, הודחה כבר בסיבוב הראשון. באוקטובר העפילה לגמר טורניר לינץ, בו הפסידה לקוקו גוף בשלוש מערכות. מדיה וקבצים בנושא ילנה אוסטפנקו בוויקישיתוף ילנה אוסטפנקו, ברשת החברתית אקס (טוויטר) ילנה אוסטפנקו, ברשת החברתית אינסטגרם ילנה אוסטפנקו, באתר הוועד האולימפי הבין-לאומי ילנה אוסטפנקו, באתר olympedia.org ילנה אוסטפנקו, באתר ה-WTA ילנה אוסטפנקו, באתר ה-ITF ילנה אוסטפנקו, באתר גביע הפדרציה
תלחיץ

"תלחיץ" (באנגלית: Embossing) היא טכניקת הדפס היוצרת אפקט תלת-ממדי של נייר. בטכניקה זו עושה האמן שימוש בחפצים שונים המונחים על לוח ההדפסה. בין היתר נהוג להשתמש בגלופה של סמלים, חפצים בעלי מרקמים שונים או אף תבליט. לאחר מכן מניחים על הלוח גיליון נייר לח ומעבירים אותו במכונת דפוס, או שמפעילים עליו לחץ בהדפסה ידנית. הנייר הלח מקבל את צורת החפצים, כך שנוצרות על הנייר בליטות שונות. בדרך כלל נעשה בטכניקה זו שימוש בשילוב עם טכניקות אחרות, כגון גלגול צבע על המשטחים והדפסתם כדפוס בלט, או שילוב הבלטות עם הדפס רשת או סוגי תצריב. מדיה וקבצים בנושא תלחיץ בוויקישיתוף
פרויקט מגדלנה

פרויקט מגדלנה (באנגלית: The Magdalena Project) הוא רשת בינלאומית של נשים בתיאטרון עכשווי ואמנויות הבמה הפועל משנת 1983. מטרתו להגביר את המודעות לתרומות של נשים בתיאטרון, ליצור מבנים אמנותיים, כלכליים ורשתות תמיכה, על מנת לאפשר לנשים לעבוד בתחום ולמנף את פעילותן. הרעיון לפרויקט נולד בעיר טרוויאנו שבאיטליה בבית קפה במהלך פסטיבל תיאטרון אלטרנטיבי בשנת 1983. במהלכו נוצר דיון אודות המיעוט היחסי של כותבות, יוצרות ובמאיות נשים בין משתתפי הפסטיבל. ג'יל גרינהאל שהשתתפה בדיון הגתה בהשראתו את הרעיון לפרויקט מגדלנה, ובהמשך לכך, באוגוסט 1986 ארגנה את 'מגדלנה 86' - הפסטיבל הבינלאומי הראשון לנשים בתיאטרון עכשווי שהתקיים בקארדיף, ויילס. החברות הבינלאומית בפרויקט מגדלנה כוללת יחידים (נשים וגברים), איגודי וארגוני תיאטרון וסניפים רשמיים מקומיים ברחבי העולם, אשר ממומנים בידי גופים מקומיים ופועלים אוטונומית. הרשת הלטינו-אמריקאית פועלת מאז 1988 בפסטיבלים בארגנטינה, קולומביה, קובה, פרו וברזיל. בארגנטינה הרשת פעלה בשם 'הדור השני של מגדלנה' מאז 1999. ב-1997 ארגון מגדלנה אוטרואה נוסדה באופן רשמי בניו זילנד ופסטיבל נשים בינלאומי לאומנויות הבמה התקיים בה ב-1999. פסטיבלים נוספים מחוץ לאירופה התקיימו באוסטרליה (2003), ארצות הברית (2005) וסינגפור (2006). בנוסף, פסטיבל הטרנזיט של מופעי נשים מתקיים כל שלוש שנים לערך בתיאטרון אודין, דנמרק, ומאורגן על ידי ג'וליה וארלי, אחת ממקימות פרויקט מגדלנה.  ארגונים ופסטיבלים אחרים הפועלים בזיקה לפרויקט מגדלנה כוללים את גרינלנד פריתיאטר, טיאטרו דלה ראדיצ'י, AMAR, תיאטרון DAH, דאבל אדג' ואחרים. Magdalena: international women's experimental theatre - compiled and introduced by Susan Bassnett, this hardcover book records the early years of the Magdalena Project, illustrated with black-and-white photos. Contact the publisher: Berg, 77 Morrell Ave., Oxford, OX4 1NQ, UK. ISBN 0-85496-016-3. The Way of Magdalena - by Chris Fry, published in 2007 by Open Page Publications, with the support of Odin Teatrets Forlag, Grenland Friteater, The Magdalena Project and CTLS - Centre for Theatre Laboratory Studies; ISBN EAN 978-87-87292-13-9. The Open Page - an annual journal of women’s thoughts, questions and visions for theatre, published by Odin Teatret in association with the Magdalena Project The Articulate Practitioner - Articulating Practice - produced and Compiled by Jill Greenhalgh and Mike Brookes This interactive DVD comprises research materials generated by The Magdalena Project: International Network of Women in Contemporary Theatre. The DVD includes documentary material from artist-led workshops, performances, performed lectures, presentations and academic papers. פרויקט מגדלנה באינטרנט קרן מגדלנה אוטרואה ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
קאמאז נאברז'ניה צ'לני

קאמאז נאברז'ניה צ'לני (ברוסית: Футбольный клуб «КАМАЗ» Набережные Челны) הוא מועדון כדורגל מקצועני רוסי מהעיר נאברז'ניה צ'לני שבטטרסטן. המועדון הוקם בשנת 1981 בחסות מפעל המשאיות קאמאז. בשנים 1993–1997 הקבוצה שיחקה בליגת העל הרוסית בכדורגל והעפילה לחצי גמר גביע אינטרטוטו בעונת 1996. קבוצת הכדורגל של נאברז'ניה צ'לני הוקמה ב-11 בנובמבר 1981 בחסות מפעל קאמאז כקבוצת הכדורגל טרוד-PRZ. הקבוצה התמודדה בליגות המקומיות עד 1988 כשהעפילה לליגה הסובייטית השנייה, בה התמודדה עד התפרקות ברית המועצות בשנת 1992. לאחר הקמת מערך הליגות הרוסי היא התמודדה בליגה הראשונה וזכתה באליפות המערב של הליגה, הישג שאפשר לה להעפיל לליגת העל הרוסית בכדורגל לראשונה בתולדותיה. הישג השיא בליגה היה מקום ששי בעונת 1994 והיא השתתפה בגביע אינטרטוטו העפילה עד שלב חצי הגמר. בשנת 1995 אימצה את השם "קאמאז", על שם הבעלים והספונסר. הקבוצה התמודדה בליגת העל הרוסית במשך 5 עונות רצופות (משנת 1993 עד 1997). בעונת 1997 המפעל המממן נקלע לקשיים כלכליים והקבוצה ירדה לליגת המשנה הרוסית ולאחר מכן גם נאלצה לרדת לליגה הרוסית השנייה. היא התמודדה בליגה השנייה בשנים 1999–2003 והתמודדה לאחר מכן בליגת המשנה במשך שנים רבות שבהן נצמדה לצמרת טבלת הליגה, אך לא הצליחה לעלות מעל למקום הרביעי בטבלה ובעונת 2015/2016 אף ירדה חזרה לליגה השנייה, שכעת נקראה ליגת הכדורגל המקצוענית. בתום עונת 2020/2021 העפילה לליגה הלאומית, עונה לאחר מכן הייתה אמורה לרדת חזרה לליגה השנייה, אך קיבלה הזדמנות להישאר בעקבות פירוקה של ספרטק-2 מוסקבה. את עונת 2022/2023 פתחה עם רצף ניצחונות והתמקמה בצמרת בטבלת הליגה. פרק זה טעון עדכון. אנא תרמו לוויקיפדיה ועזרו לעדכן אותו. ליגת העל הרוסית בכדורגל מקום ששי (1): 1994 ליגת המשנה הרוסית אלופה (1): 1992 הליגה הסובייטית השנייה / הליגה הרוסית השנייה אלופה (3): 1990, 2003, 2014/2015 הגביע הרוסי בכדורגל רבע גמר (2): 1993/94, 1995/96 גביע אינטרטוטו חצי גמר (1): 1996 גביע טטרסטן בכדורגל מחזיקת הגביע (1): 1987 קאמאז נברז'ניה צ'לני (כדורגל נשים) אתר האינטרנט הרשמי של קאמאז נאברז'ניה צ'לני קאמאז נאברז'ניה צ'לני, ברשת החברתית אקס (טוויטר) קאמאז נאברז'ניה צ'לני, ברשת החברתית אינסטגרם קאמאז נאברז'ניה צ'לני, ברשת החברתית VK פרופיל, באתר Transfermarkt פרופיל, באתר WorldFootball.net פרופיל, באתר FootballDatabase.eu КУБОК ИНТЕРТОТО 2 тур, sport-express.ru КАМАЗ - СПАРТАК В - 2:2 (0:2) ,sport-express.ru תבנית:הליגה הרוסית השנייה בכדורגל
בחור

האם התכוונתם ל... בחור - גבר צעיר "הבחור הזעצער" - ראו סדר (דפוס) אישים: איתי בחור – סופר עברי אליהו בחור – בלשן עברי יונה בחור – סופרת ומבקרת ספרות ישראלית בכור
דיאנה ארבנינה

דיאנה סרגייבנה ארבנינה (ברוסית: Диана Сергеевна Арбенина; נולדה ב-8 ביולי 1974 בעיר וולוז'ין, מחוז מינסק, הרפובליקה הסובייטית הסוציאליסטית הבלארוסית, ברית-המועצות) היא זמרת, מוזיקאית, משוררת, מקימה וסולנית הרכב הרוק נוצ'נייה סנייפרי. זוכת אות אמנית כבוד של הרפובליקה הצ'צ'נית (2005). מדיה וקבצים בנושא דיאנה ארבנינה בוויקישיתוף אתר האינטרנט הרשמי של דיאנה ארבנינה דיאנה ארבנינה, ברשת החברתית אינסטגרם דיאנה ארבנינה, ברשת החברתית VK דיאנה ארבנינה, במסד הנתונים הקולנועיים IMDb (באנגלית) דיאנה ארבנינה, במסד הנתונים הקולנועיים KinoPoisk (ברוסית) דיאנה ארבנינה, באתר אפל מיוזיק (באנגלית) דיאנה ארבנינה, באתר ספוטיפיי דיאנה ארבנינה, באתר סאונדקלאוד (באנגלית) דיאנה ארבנינה, באתר Last.fm (באנגלית) דיאנה ארבנינה, באתר MusicBrainz (באנגלית) דיאנה ארבנינה, באתר Yandex.Music (ברוסית) דיאנה ארבנינה, באתר Discogs (באנגלית) דיאנה ארבנינה, באתר Genius ריאיון עם דיאנה Arbenina ברדיו "אקו מוסקבה" מילים ושירים(הקישור אינו פעיל) ראיון דיאנה Arbenina באתר "זבוקי" Недавно в чеченском городе Гудермесе наконец состоялся рок-фестиваль под лозунгом «За мир на Кавказе» / Взгляд, 14 ноября 2005 ערך זה הוא קצרמר בנושא מוזיקאים ובנושא רוסים. אתם מוזמנים לתרום לוויקיפדיה ולהרחיב אותו.
טופולנסקי

טופולנסקי הוא שם משפחה. האם התכוונתם ל... חגי טופולנסקי – איש צבא ישראלי לוסיה טופולנסקי (אנ') – סנטורית באורוגוואי, רעיית הנשיא לשעבר חוסה מוחיקה שרגא טופולנסקי – כדורגלן ישראלי
משה אפרים נבון

משה אפרים נבון אפנדי (1848 – 22 בינואר 1918) היה איש ציבור ירושלמי, שופט והתובע הכללי בבית המשפט בעיר וחבר ועד העדה הספרדית. נולד בירושלים בשנת 1848 (ה'תר"ח) למשפחת הרבנים והעסקנים נבון. בצעירותו למד ערבית וטורקית, ובהמשך הקנתה לו השליטה בשפות אלו מעמד נכבד אצל המשפחות הערביות בירושלים. כשבגר נישא לשרה, אחותו של הרב יעקב מאיר. בשנת 1896 (ה'תרנ"ו) החל לשמש כשופט בבית המשפט בירושלים מטעם העירייה, ובשנת 1906 (ה'תרס"ו) נבחר לשמש כתובע הכללי בירושלים, וכיהן במשרות אלו עד לשנת 1916 (ה'תרע"ו). נודע כנדבן, ובשל היותו חשוך ילדים, אימץ מספר ילדות יתומות. שימש במשך כ-30 שנה כחבר ועד העדה הספרדית בירושלים ויו"ר החברא קדישא ובית העלמין של העדה עד לשנת 1910 (ה'תר"ע). הלך לעולמו ב-22 בינואר 1918 (ט' בשבט ה'תרע"ח). סבו היה הרב יהודה נבון, ובן דודו היה יוסף נבון. משה דוד גאון, "משה אפרים נבון", יהודי המזרח בארץ ישראל ח"ב, ירושלים, תרצ"ח, עמ' 457, באתר היברובוקס הודעה על התפטרות משה נבון מועד העדה הספרדית, בעיתון החרות, 10 באוגוסט 1910 מנדל קרמר, מינוי משה נבון לתובע הכללי, בעיתון השקפה, 20 ביוני 1906 שרה נבון, בעיתון דואר היום, 5 בספטמבר 1926 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.